Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Rakúsko, Graz 	
Organizátor:	Európske centrum pre moderné jazyky, Rada Európy 	
Termín:	23. 5. – 26. 5. 2022	
Účel:	Pracovné stretnutie národných kontaktných osôb a nominačných autorít Európskeho centra pre moderné jazyky 	
Rokovací jazyk:	anglický jazyk, francúzsky jazyk	
	
Rámcový program
23.5. 2022 – cesta Bratislava – Graz
24.5.2022 – 1. deň pracovného stretnutia 
25.5.2022 – 2. deň pracovného stretnutia
26.5.2022 – cesta Graz – Bratislava                     	
	
Stručný priebeh	
Pracovného stretnutia národných kontaktných osôb a nominačných autorít sa zúčastnili zástupcovia 35 členských krajín Európskeho centra pre moderné jazyky (ďalej i ECML). Slovenská republika bola zastúpená PhDr. Denisou Ďuranovou, Štátny pedagogický ústav – národná kontaktná osoba za SR pri ECML, národná nominačná autorita za SR pri ECML. 

Hlavné ciele pracovného stretnutia:
-	výmena skúseností a príkladov dobrej praxe v procese diseminácie výstupov projektov ECML,
-	výmena skúseností a príkladov dobrej praxe činnosti národných nominačných autorít a národných kontaktných osôb pri ECML za jednotlivé členské krajiny, 
-	príprava programového obdobia ECML na roky 2024 – 2027 v prepojení na národného priority,
-	poskytnutie priestoru na sieťovanie zástupcov členských krajín ECML. 
Body pracovného stretnutia:
1.	Nominačné procesy jednotlivých krajín na workshopy ECML
2.	Príklady praxe – diseminácia činnosti a výstupov ECML 
3.	Podpora využívania publikácií a zdrojov ECML 
4.	Súčasné programové obdobie a aktivity v rámci „Training and consultancy“ formátu 
5.	Výzva v roku 2023 za účelom prípravy programového obdobia ECML na roky 2023 – 2027 	
Odporúčania a závery	
Európske centrum pre moderné jazyky je inštitúcia Rady Európy, ktorá sa podieľa na európskej jazykovej politike. ECML sa zameriava na kľúčové otázky z oblasti jazykového vzdelávania, podporu excelentnosti, inovácie a efektivity v rôznych kontextoch oblasti vyučovania a učenia sa jazykov. Jeho hlavnou úlohou je napomáhať členským štátom ECML efektívne implementovať jazykovú politiku do praxe. Témy a ciele programového obdobia sú zároveň blízko prepojené na ciele jazykového vzdelávania členských štátov ECML. Výstupy projektov sú relevantné a adaptovateľné v rôznych vzdelávacích kontextoch v Európe. ECML taktiež poskytuje platformu pre spoluprácu s expertmi, združeniami a inštitúciami zapojenými do procesu zlepšovania európskych štandardov v oblasti jazykového vzdelávania. 
Informácie o všetkých programových obdobiach ECML sú dostupné na: http://www.ecml.at/Programme/tabid/126/language/en-GB/Default.aspx  

Publikácie, ktoré sú výsledkom aktivít ECML a aj predchádzajúcich programových období, sú k dispozícii na platforme ECML a je možné ich bezplatne stiahnuť: 
www.ecml.at/publications 

Odporúčania:
-	Využívať nástroje a materiály vytvorené Európskym centrom pre moderné jazyky v rámci procesu učenia sa a vyučovania cudzích jazykov a v oblasti tvorby jazykovej politiky. 
-	Podporovať činnosť Európskeho centra pre moderné jazyky a spoluprácu s ECML, vrátane diseminácie výstupov jednotlivých programových období ECML. 
-	Pokračovať v aktívnom zapájaní sa SR do aktivít a činností Európskeho centra pre moderné jazyky v súlade s jeho harmonogramom a požiadavkami.   	
Očakávaný prínos	
Informácie nadobudnuté počas pracovnej cesty sú prínosom pre prácu a činnosť národnej kontaktnej osoby a národnej nominačnej autority pri ECML, ako aj v rámci tvorby jazykovej politiky a podpory jazykového vzdelávania v SR. Aktívna činnosť a zastúpenie vyplývajú z členstva SR v ECML. 
	
Prehľad prinesenej dokumentácie a miesto jej uloženia	
 - 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.

Súhlasím so zverejnením správy na internete.	
Správu vypracoval: Denisa Ďuranová 	
Dátum: 3. 5. 2022	
Správu schválil: Miroslava Hapalová, riaditeľka ŠPÚ